laion/Wikipedia-Exotic huggingface dataset:
השיחוק

השיחוק (באנגלית: Hustle) הוא סרט דרמת ספורט אמריקאי של נטפליקס. הסרט בוים על ידי ג'רמיה זאגר ונכתב על ידי ויל פטרס וטיילור מורן. הסרט עלה לשירות ההזרמה של החברה ב-8 ביוני 2022. סקאוט כדורסל (אדם סנדלר) מגלה בחו"ל כדורסלן יוצא דופן עם עבר בעייתי מאוד, ומחליט להביא אותו לארצות הברית בלי לקבל אישור רשמי מקבוצתו, על מנת להציל את קריירת ה-NBA של שניהם. אדם סנדלר - סטנלי שוגרמן, שחקן כדורסל בעברו ומגלה כישרונות עבור פילדלפיה 76' קווין לטיפה - תרזה שוגרמן, רעייתו של סטנלי בן פוסטר - בנו של בעלי פילדלפיה 76 רוברט דובאל - בעלי פילדלפיה 76' חואן הרננגומס - בו קרוז, שחקן כדורסל מספרד קני סמית' - ליאון ריץ', סוכן שחקנים אנתוני אדוארדס - קרמיט וילט-וושינגטון, כדורסלן מבטיח ג'ורדן הול - בתו של סטנלי מריה בוטו - אמו של בו קרוז בסרט משתתפים גם שחקני ה-NBA בובאן מריאנוביץ', טריי יאנג, ג'ורדן קלארקסון, כריס מידלטון, ארון גורדון, קייל לאורי, סת' קרי, וילי הרננגומס, לוקה דונצ'יץ', מוריץ וגנר, טוביאס האריס ומטיס ת'ייבול. כמו כן משתתפים בתפקיד עצמם: ג'וליוס ארווינג, דירק נוביצקי, בראד סטיבנס, שאקיל אוניל, אלן אייברסון, דוק ריברס, סרג'יו סקאריולו, צ'ארלס בארקלי, מארק קיובן, מוריס צ'יקס, פליפה רייס, אלכס אברינס, פייר אוריולה במאי 2020 הצטרף אדם סנדלר לצוות שחקני הסרט. בספטמבר 2020 הצטרפה קווין לטיפה, ובאוקטובר 2020 הצטרפו גם בן פוסטר, רוברט דובאל, חואן הרננגומס, קני סמית' ועוד. באוקטובר 2020 החלו צילומי הסרט בפילדלפיה, וחלקם נערכו בקמדן שבניו ג'רזי. אתר האינטרנט הרשמי של השיחוק (בשפות מרובות) "השיחוק", במסד הנתונים הקולנועיים IMDb (באנגלית) "השיחוק", באתר נטפליקס "השיחוק", באתר Rotten Tomatoes (באנגלית) "השיחוק", באתר Metacritic (באנגלית) "השיחוק", במסד הנתונים הקולנועיים KinoPoisk (ברוסית) ‘Hustle’ Trailer Invites Adam Sandler to Dribble Into Dramatic Territory Once Again, Collider, ‏10 במאי 2022 (באנגלית) Justin Kroll, Justin Kroll, Adam Sandler to Star in Netflix Movie ‘Hustle’ From Producer LeBron James, Variety, ‏18 במאי 2020 (באנגלית) Nick Clement, Nick Clement, Queen Latifah Talks About Her Family-Friendly Drama ‘The Tiger Rising’, Variety, ‏10 בספטמבר 2020 (באנגלית) Amanda N'Duka, Amanda N'Duka, Queen Latifah, Robert Duvall & Ben Foster Join Adam Sandler In Netflix Sports Movie ‘Hustle’, Deadline, ‏19 באוקטובר 2020 (באנגלית) Adam Sandler buys guitars from Philly shop during filming of 'Hustle', PhillyVoice, ‏2020-10-14 (באנגלית) chris_hine, Hernangomez away from Wolves as he shoots Adam Sandler movie, Star Tribune Actor Adam Sandler Filming Netflix Movie 'Hustle' In Philadelphia, ‏15 באוקטובר 2020 (באנגלית)
איגוד המוזיקאים הסיניים

איגוד המוזיקאים הסיניים (בסינית מפושטת: 中国音乐家协会; בפין-יין: Zhōngguó Yīnyuèjiā Xiéhuì; בראשי תיבות: CMA) הוא הארגון המוזיקלי הגדול ביותר בסין, שהוקם ביולי 1949 על ידי המפלגה הקומוניסטית של סין. נכון לשנת 2020, בארגון חברים יותר מ-15,600 איש. הארגון אחראי על תחרויות מוזיקליות וטקסי פרסים מוזיקליים, ועל ייצוג המוזיקה הסינית ברחבי העולם. הארגון גם מפרסם כתבי עת מקצועיים. הארגון גם מקיים תשע ועדות מיוחות ומספר אגודות אקדמיות משניות. הארגון חבר במועצת המוזיקה הבין-לאומית (אנ') ובהתאחדות הסינית לחוגי ספרות ואמנות (אנ'). אתר האינטרנט הרשמי של איגוד המוזיקאים הסיניים "中国音乐家协会官方网". www.chnmusic.org. אורכב מ-המקור ב-2012-05-10.
ראקוב צ'נסטוחובה

מועדון ספורט העובדים ראקוב צ'נסטוחובה (בפולנית: Robotniczy Klub Sportowy Raków Częstochowa Spółka Akcyjna, המכונה בדרך כלל ראקוב צ'נסטוחובה - Raków Częstochowa או פשוט ראקוב - Raków, הוא מועדון כדורגל פולני מהעיר צ'נסטוחובה, שבמחוז שלזיה המשחק בליגת העל הפולנית. מועדון הספורט "רקוביה" הוקם בשנת 1921 בכפר ראקוב. המועדון התפרק ב-1925. בשנת 1927, המועדון הוקם מחדש תחת השם Robotniczy Klub Sportowy (מועדון ספורט הפועלים) Raków. המועדון פעל בחסות המפלגה הסוציאליסטית הפולנית ונתמך כלכלית על ידי מפעל הפלדה צ'נסטוחובה. בשנת 1937 עלה המועדון לדרגה A. במהלך הכיבוש הגרמני, פעילות המועדון הופסקה. בשנים 1962–1966 קבוצת הכדורגל שיחקה בליגה השנייה. ב-9 ביולי 1967 הפסידה רקוב 0–2 לויסלה קרקוב בגמר הגביע הפולני הראשון בתולדותיה. בשנת 1972, הגיעה ראקוב לחצי גמר הגביע הפולני, שם הפסידה ללגיה ורשה. בשנת 1994, לראשונה בתולדות המועדון, עלתה רקוב לליגה הראשונה. היא שיחקה בליגה הבכירה במשך ארבע עונות עד שירדה שוב בסיום עונת 1997/1998. המועדון החל את התחזקותו עם מינוי מארק פאפשון למאמן. הוא התחיל לעלות לליגות גבוהות יותר ובעונת 2019/2020 לראשונה מזה 21 שנים, שבה הקבוצה לליגה הבכירה בפולין. באותה עונה, הם הרשימו גם בגביע הפולני והגיעו לחצי גמר התחרות. הם סיימו במקום ה-10 בעונת 2019/2020. בעונת 2020/2021 סיימה הקבוצה במקום השני בליגה. היה זה המיקום הגבוה ביותר שלהם בליגה אי פעם, דבר אשר הבטיח את מקומה במוקדמות הקונפרנס ליג לעונת 2021/2022 הופעת הבכורה שלהם בכדורגל האירופי. הצלחה נוספת הגיעה כאשר ראקוב זכתה בגביע הגדול הראשון שלה ב-2 במאי 2021, כשניצחה את ארקה גדיניה מהליגה הראשונה בגמר הגביע הפולני בתוצאה 2–1. ב-17 ביולי 2021, ראקוב צ'נסטוחובה ניצחה את אלופת הליגה הפולנית המכהנת לגיה ורשה בפנדלים בסופר קאפ הפולני, וזכתה בתואר לראשונה בתולדותיה. ההופעה הראשונה אי פעם בכדורגל האירופי של המועדון הייתה בסיבוב המוקדמות השני של הקונפרנס ליג, מול הקבוצה הליטאית סודובה מריאמפולה. שני המשחקים הסתיימו ב-0-0, וראקוב גברה 2–4 בדו-קרב פנדלים. לאחר מכן הקבוצה התמודדה נגד רובין קאזאן מהליגה הרוסית בסיבוב המוקדמות השלישי, כשהיא גוברת עליה 0–1 בתוצאה המצטברת. בסיבוב המוקדמות האחרון, הם התמודדו מול גנט הבלגית, אותה ניצחו 0–1 במשחק הראשון, אך הפסידו 0–3 במשחק השני, והפסידו 1–3 במצטבר, והקבוצה הודחה מהתחרות. באותה העונה בליגה הפולנית, הובילה ראקוב צ'נסטוחובה את הליגה במשך רוב העונה, אך איבדה את האליפות לקראת סיום העונה ללך פוזנן, וסיימה שוב במקום השני בלבד. ב-9 ביולי 2022 זכתה הקבוצה בפעם השנייה ברציפות בסופר קאפ הפולני, לאחר שניצחה 0–2 את האלופה לך פוזנן. בעונת 2022/2023 זכתה הקבוצה באליפות הראשונה בתולדותיה. הקבוצה הגיעה עד לשלב הפלייאוף במוקדמות ליגת האלופות אך הודחה על ידי פ.צ. קופנהגן ונשרה לשלב הבתים בליגה האירופית, בו תשתתף לראשונה בתולדות המועדון. נכון ל-31 באוגוסט 2023 אליפות פולין (1) 2022/2023 הגביע הפולני (2) 2020/2021, 2021/2022 הסופר קאפ הפולני (2) 2021, 2022 מדיה וקבצים בנושא ראקוב צ'נסטוחובה בוויקישיתוף אתר האינטרנט הרשמי של ראקוב צ'נסטוחובה ראקוב צ'נסטוחובה, ברשת החברתית פייסבוק ראקוב צ'נסטוחובה, ברשת החברתית אקס (טוויטר) ראקוב צ'נסטוחובה, ברשת החברתית אינסטגרם ראקוב צ'נסטוחובה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
רשם הקבלנים

רשם הקבלנים הוא אגף במשרד הבינוי והשיכון הממונה על ניהול רישום קבלנים בפנקס הקבלנים. רשם הקבלנים פועל מכוח חוק רישום קבלנים לעבודות הנדסה בנאיות, התשכ"ט-1969. במסגרת זו מאשר או פוסל הרשם קבלנים לפי סיווג סוג העבודה. על פי החוק בישראל, החובה על קבלן להיות רשום, היא רק אם מבצע עבודה ב"ענף ראשי" ביותר מ-90,471 שקל חדש לעבודה, או עבודה ב"ענף משנה" העולה על סך 47,255 שקל חדש לעבודה. ע"פ סעיף 7 לחוק, חייב הרשם להיוועץ בוועדה המייעצת לפני כל רישום קבלן. ע"פ פרשנות בית המשפט חובת היוועצות קיימת לפני כל החלטה ולא רק לפני החלטה חריגה. הוועדה המייעצת מונה 6 חברים המומחים בתחומים שונים, ומגיעים בעיקר מהאקדמיה. רוב ככול הרשמים הפועלים מכוח חוק יושבים תחת סמכות משרד המשפטים, שונה מכך רשם זה הנמצא תחת סמכות שר הבינוי והשיכון. נכון לשנת 2023, הרשם הוא עמית גריידי, המנהל את האגף. אתר רשם הקבלנים פינקס הקבלנים המדריך לרישום בפנקס הקבלנים, באתר השירותים הממשלתיים חוק רישום קבלנים לעבודות הנדסה בנאיות, התשכ"ט-1969, באתר נבו עדי כהן, המפקח של ענף הבנייה: עמית גריידי ימונה לרשם הקבלנים, באתר TheMarker‏, 5 בדצמבר 2022 הממשלה אישרה את המלצת שר הבינוי והשיכון הרב יצחק גולדקנופף, למנות את עמית גריידי לרשם הקבלנים, 4 בפברואר 2024, אתר משרד הבינוי והשיכון
נבחרת מזרח טימור בכדורגל

נבחרת מזרח טימור בכדורגל היא נבחרת הכדורגל הלאומית של מזרח טימור. נבחרת מזרח טימור היא מבין הנבחרות הלאומיות הצעירות בעולם, ונחשבת לאחת הנבחרות החלשות בעולם. הדירוג הנוכחי של נבחרת מזרח טימור ברשימת הדירוג של פיפ"א, הוא המקום ה-196 בעולם, נכון ל-19 בספטמבר 2024; הניקוד הוא 844.75 – ללא שינוי לעומת ניקוד קודם. דירוג השיא 146 נמדד לראשונה ביוני 2015, והדירוג הנמוך ביותר 206 נמדד לראשונה באוקטובר 2012. 1930 עד 2006 - לא נכנסה 2010 עד 2026 - לא העפילה 1956 עד 2000 - לא נכנסה 2004 - לא העפילה 2007 עד 2015 - לא נכנסה 2019 - לא העפילה 2023 - הושעתה 2006 - הייתה אמורה להשתתף אך בסוף לא השתתפה 2008 - פרשה 2010 עד 2014 - לא נכנסה 1996 עד 2002 - לא נכנסה 2004 - סיבוב ראשון 2007 עד 2014 - לא העפילה מדיה וקבצים בנושא נבחרת מזרח טימור בכדורגל בוויקישיתוף דירוג לנבחרות לאומיות לגברים באתר פיפ"א החל מנובמבר 2006 – אז החל דירוג פיפ"א לנבחרת זו
ג'ון קומלוס

ג'ון קומלוס (באנגלית: John Komlos; נולד ב-28 בדצמבר 1944) הוא היסטוריון כלכלי אמריקאי ממוצא הונגרי-יהודי, שכיהן בעבר כיו"ר הפקולטה להיסטוריה כלכלית באוניברסיטת מינכן במשך 18 שנים. בשנות השמונים של המאה העשרים, קומלוס סייע בהופעתה של ההיסטוריה האנתרופומטרית, חקר השפעת ההתפתחות הכלכלית על תוצאות ביולוגיות אנושיות כגון גובה פיזי. קומלוס קיבל דוקטורט בהיסטוריה (1978) ודוקטורט שני בכלכלה (1990) מאוניברסיטת שיקגו, שם הושפע מההיסטוריון הכלכלי רוברט פוגל לחקור את ההיסטוריה הכלכלית של הגובה הפיזי האנושי. קומלוס כינה את הדיסציפלינה החדשה הזו "היסטוריה אנתרופומטרית" בשנת 1989. הוא היה עמית במרכז האוכלוסין של אוניברסיטת קרוליינה הצפונית בצ'אפל היל בין השנים 1984–1986. קומלוס לימד גם באוניברסיטת הרווארד, באוניברסיטת דיוק, באוניברסיטת צפון קרוליינה בצ'אפל היל, באוניברסיטת וינה ובאוניברסיטת וינה לכלכלה. הוא כיהן כפרופסור לכלכלה ולהיסטוריה כלכלית באוניברסיטת מינכן במשך 18 שנים טרם פרישתו. הוא גם העורך המייסד של כלכלה וביולוגיה אנושית בשנת 2003. באמצעות תוכנית מחקר זו, הוא הפך לכלכלן הומניסטי שהבין שכלכלה קונבנציונלית אינה משקפת היטב את האופן שבו הכלכלה הריאלית מתפקדת. מאז המשבר הפיננסי של 2008 הוא כותב על נושאים כלכליים עכשוויים מנקודת מבט הומניסטית. ספר הלימוד שלו, יסודות הכלכלה של העולם האמיתי (Foundations of Real-World Economics) דוגל ב"קפיטליזם עם פן אנושי". קומלוס נבחר לעמית של האגודה הקליאומטרית בשנת 2013. קומלוס גם כתב בלוגים עבור PBS בנושאים כלכליים אקטואליים ולאחרונה כתב ספר ללימוד כלכלה. ג'ון קומלוס, באתר פרויקט הגנאלוגיה במתמטיקה ג'ון קומלוס, באתר SSRN Komlos, John (1985). "Stature and Nutrition in the Habsburg Monarchy: The Standard of Living and Economic Development in the Eighteenth Century". The American Historical Review. 90 (5): 1149–1161. doi:10.2307/1859662. JSTOR 1859662. PMID 11621446. Komlos, John (1987). "The Height and Weight of West Point Cadets: Dietary Change in Antebellum America". The Journal of Economic History. 47 (4): 897–927. doi:10.1017/s002205070004986x. ISSN 0022-0507. Economics & Human Biology - Journal - Elsevier, www.journals.elsevier.com Allen, Larry (2 בינואר 2019). "The Foundations of Real-World Economics: What Every Student Needs to Know". Review of Political Economy. 31 (1): 142–144. doi:10.1080/09538259.2019.1596565 – via Taylor and Francis+NEJM. {{cite journal}}: (עזרה) Quinn, Terrance (9 באוקטובר 2020). "Book Review: Foundations of real-world economics: What every economics student needs to know (2nd ed.), by Komlos, J." The American Economist. 65 (2): 348–351. doi:10.1177/0569434520933702 – via DOI.org (Crossref). {{cite journal}}: (עזרה) Ash, Michael (1 בדצמבר 2020). "Review of Foundations of Real World Economics: What Every Economics Student Needs to Know (Komlos 2019)". Basic Income Studies. 15 (2). doi:10.1515/bis-2020-0003 – via www.degruyter.com. {{cite journal}}: (עזרה) "2013 Fellows". The Cliometric Society: 2013 Fellows. אורכב מ-המקור ב-11 בדצמבר 2017. נבדק ב-21 באפריל 2017. {{cite web}}: (עזרה) "PBS Newshour". PBS. נבדק ב-10 בדצמבר 2017. {{cite web}}: (עזרה)
מנזר יוחנן הקדוש התאולוג

מנזר יוחנן הקדוש התאולוג (ביוונית: Μονή του Αγίου Ιωάννου του Θεολόγου) הוא מנזר יווני אורתודוקסי שנוסד בשנת 1088 בחורה שבאי פטמוס. אונסק"ו הכריזה עליו כאתר מורשת עולמית. בשנת 1088, הקיסר הביזנטי אלכסיוס הראשון נתן את האי פטמוס לחייל-כומר יוחנן כריסטודולוס. חלקו הגדול יותר של המנזר הושלם על ידי כריסטודולוס שלוש שנים מאוחר יותר. הוא חיזק את החלק החיצוני בגלל האיומים של פיראטים וסלג'וקים טורקים. בספרייה שוכנים 330 כתבי יד (267 על קלף), כולל 82 כתבי יד של הברית החדשה. זעירים: 1160-1181, 1385-1389, 1899, 1901, 1966, 2001-2002, 2080-2081, 2297, 2464-2468, 2639, 2758, 2504, 2639. נכון לשנת 2012, 40 נזירים מתגוררים בפטמוס. המנזר כולל, בין שרידיו, את גולגולתו של תומאס הקדוש השליח. פנים המנזר בנות מדליקות נרות במנזר כמרים יוונים אורתודוקסים במנזר גברים במנזר במהלך חגיגות חג הפסחא כמרים אורתודוקסים נכנסים למנזר מדיה וקבצים בנושא מנזר יוחנן הקדוש התאולוג בוויקישיתוף UNESCO, World Heritage Site #942, webpage:WHC-UNESCO-942 "Monastery of St. John, Patmos". 20 ביולי 2010. נבדק ב-13 בדצמבר 2010. {{cite web}}: (עזרה) Manuscripts by place at the INTF. "The Skull of the Holy Apostle Thomas in Patmos". www.johnsanidopoulos.com.
ואן גוך (פירושונים)

האם התכוונתם ל... וינסנט ואן גוך – צייר הולנדי, מהציירים המשפיעים והנודעים בתרבות המערבית תאו ואן גוך (סוחר אמנות) – סוחר אומנות הולנדי, אחיו של וינסנט ואן גוך תאו ואן גוך (במאי) – במאי, מפיק ושחקן הולנדי, שנרצח בידי מתנקש ואן גוך וודקה – מותג וודקה, וודקה בטעמים וג'ין
כף דוברס

כף דוברס או קייפ דוברס (באנגלית: Cape Dovers) הוא לשון יבשה, בארץ המלכה מרי שבאנטארקטיקה. לשון היבשה בולטות לתוך מדף הקרח שקלטון. כף דוברס ממוקם 9 קילומטרים מדרום לאי הנדרסון. הכף התגלה על ידי קבוצת הבסיס המערבי (Western Base party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911 – 1914, בפיקודו של דאגלס מוסון. לשון היבשה נקראת על שם ג'י. דוברס (G. Dovers), שהיה קרטוגרף במשלחת אוסטרלאסיה לאנטארקטיקה.
הדיוויזיה ההררית הראשונה (בונדסוור)

הדיוויזיה ההררית הראשונה (בגרמנית: 1. Gebirgsdivision או בקיצור 1. GebDiv) הייתה דיוויזיית גבירגסייגר של הבונדסוור אשר הייתה ממוקמת בדרום בוואריה. דיוויזיה זו, הייתה הדיוויזיה ההררית היחידה של הבונדסוור. היא פורקה ב-30 בספטמבר 2001. הדיוויזיה הוקמה ב-14 בנובמבר 1956. היא הייתה הדיוויזיה השמינית של הבונדסוור והדיוויזיה ההררית היחידה שלו. מטה הדיוויזיה היה בתחילה בגרמיש-פרטנקירכן ובהמשך עבר למינכן. הדיוויזיה הייתה חלק מהקורפוס השני והייתה אמונה על הגנת ההרים של דרום בוואריה. חיילי הדיוויזיה לבשו מדים ייחודיים וברגמיצה המזוהים היסטורית עם הגבירגסייגר. כסמל הדיוויזיה נבחר פרח האדלווייס המזוהה גם הוא עם הגבירגסייגר. הדיוויזיה פורקה ב-30 בספטמבר 2001. את משימותיה ההיסטוריות ממלאת כיום הבריגדה ההררית ה-23 ששולבה ב דיוויזיית הפאנצר העשירית. חייליה לובשים גם את מדי הדיוויזיה. מדיה וקבצים בנושא הדיוויזיה ההררית הראשונה בוויקישיתוף הדיוויזיה ההררית הראשונה בספרייה הלאומית הגרמנית הדיוויזיה ההררית הראשונה בארכיון הבונדסוור
הדיוויזיה הרב-לאומית מרכז

הדיוויזיה הרב-לאומית מרכז הייתה דיוויזיה של נאט"ו אשר כללה כוחות מארבע מדינות: גרמניה, בריטניה, הולנד ובלגיה. הדיוויזיה הייתה כוח תגובה מהירה שנועד לפתרון משברים. הדיוויזיה הוקמה ב-1 באפריל 1994. היא נועדה להוות כוח תגובה מהירה של נאט"ו שיפעל לפתרון משברים בכל רחבי העולם. כל אחת מארבע המדינות המייסדות של הדיוויזיה תרמה בריגדה אחת לצורך ההקמה. גרמניה תרמה את בריגדת התובלה האווירית ה-31, בריטניה תרמה את בריגדת התובלה האווירית ה-24, הולנד את בריגדת התובלה האווירית ה-11 ובלגיה את בריגדת הקומנדו. הדיוויזיה הייתה חלק מקורפוס התגובה המהירה של הברית ומוקמה במטה המשותף ריינדהלן במנשנגלדבך. הדיוויזיה הייתה כפופה למפקדת נאט"ו, אולם הוסמכה לשרת גם את האיחוד המערב-אירופי. LAST SHOT FIRED: MND(C) CLOSED DOWN
קורפוס התגובה המהירה של הברית

קורפוס התגובה המהירה של הברית הוא כוח מיוחד של ברית נאט"ו אשר ממוקם בבריטניה וערוך לפריסה מהירה לצורך פתרון משברים מידיים בכל רחבי העולם. הקורפוס הוקם ב-2 באוקטובר 1992 בבילפלד שבגרמניה על בסיס הקורפוס הבריטי הראשון. הוא כלל גם הדיוויזיה הרב-לאומית מרכז. בשנותיו הראשונות הוצב הקורפוס במטה המשותף ריינדהלן במנשנגלדבך והוכפף למטה העליון של בעלות הברית באירופה. מטרתו של הקורפוס הייתה להוות כוח לתגובה מיידית הן בתוך שטחי נאט"ו והן מחוצה להם. הקורפוס השתתף במלחמת בוסניה ולאחר מכן במלחמת קוסובו. עד שנת 2002 היה הקורפוס כוח צבאי סדיר שכלל יחידות סדירות ממדינות שונות, אולם בשנת 2002 עבר הקורפוס ארגון מחדש. כיום הקורפוס כולל מפקדה ומטה, אולם אין לו יחידות סדירות הכפופות לו. במקרה חירום, מקבלת מפקדת הקורפוס פקודה להרכיב באופן מיידי כוח משימה, והיא עושה זאת על בסיס יחידות שונות אשר מדינות נאט"ו מחויבות לתרום למשימה בעת הצורך. ב-2006 הועברה מפקדת הקורפוס מגרמניה לבריטניה, ומאז מאוישים מרבית התפקידים הבכירים בקורפוס בידי קצינים מהצבא הבריטי. מפקדו הנוכחי של הקורפוס הוא לוטננט גנרל ניק בורטון. מדיה וקבצים בנושא קורפוס התגובה המהירה של הברית בוויקישיתוף אתר האינטרנט הרשמי של קורפוס התגובה המהירה של הברית
דיוויזיית הפאנצר העשירית (בונדסוור)

דיוויזיית הפאנצר העשירית (בגרמנית: 10. Panzerdivision או בקיצור 10. PzDiv) היא דיוויזיית שריון של הבונדסוור הממוקמת בפייטסהכהיים. הדיוויזיה הוקמה ב-1 באוקטובר 1956. בשנותיה הראשונות כללה הדיוויזיה יחידות פאנצר בלבד, אולם לאחר פירוק הדיוויזיה ההררית הראשונה הוכפפה תחת פיקודה גם הבריגדה ההררית ה-23. סמל הבריגדה הוא פרח האדלווייס, אשר הפך בהדרגה למזוהה עם הדיוויזיה כולה. עד 2006, גם הבריגדה הצרפתית-גרמנית הייתה חלק מהדיוויזיה. חיילי הדיוויזיה השתתפו כמעט בכל מלחמותיה של גרמניה מאז מלחמת העולם השנייה. הם הוצבו בבוסניה והרצגובינה, אלבניה, קוסובו, סומליה ואפגניסטן. מדיה וקבצים בנושא דיוויזיית הפאנצר העשירית בוויקישיתוף אתר האינטרנט הרשמי של דיוויזיית הפאנצר העשירית
דיוויזיית הפאנצרגרנדיר הרביעית (בונדסוור)

דיוויזיית הפאנצרגרנדיר הרביעית (בגרמנית: 4. Panzergrenadierdivision או בקיצור 4. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת ברגנסבורג. הדיוויזיה הוקמה ביולי 1956 ונפרשה במחוזות המזרחיים של בוואריה: אוברפפלאץ, בוואריה התחתונה ופרנקוניה עילית. הבסיס שלה נמצא ברגנסבורג. ב-31 במרץ 1994 מוזגה הדיוויזיה יחד עם הדיוויזיה האווירית הראשונה ליצירת פיקוד הכוחות המוטסים. דיוויזיית הפאנצרגרנדיר הרביעית
פול דיקא

פול דיקא (בצרפתית: Paul Dukas‏; 1 באוקטובר 1865 – 17 במאי 1935) היה מלחין יהודי-צרפתי. דיקא נולד בשם פול אברהם דיקא למשפחה יהודית בפריז ולמד בקונסרבטואר של פריז. בין מוריו היו תאודור דובואה וארנסט גירו. הוא התיידד שם עם קלוד דביסי. לאחר סיום לימודיו מצא עבודה כמתזמר וכמבקר. אף כי כתב כמות לא קטנה של מוזיקה, השמיד דיקא רבות מיצירותיו משום שלא היה מרוצה מהן, ורק מעטות נותרו לפליטה. יצירתו הראשונה הראויה לציון, מאלה ששרדו, היא הסימפוניה הנמרצת בדו מז'ור משנת 1896, השייכת למסורת של בטהובן וסזר פרנק. אחריה נכתבה עוד יצירה תזמורתית - "שוליית הקוסם" משנת 1897 - המבוססת על הפואמה בשם זה מאת גתה. יצירה זו נכללה בסרטו של וולט דיסני, פנטזיה, עם מיקי מאוס בתפקיד השוליה, והיא תרמה רבות לפרסומו. מיומנותו הריתמית ותזמורו הססגוני ומלא החיים של דיקא ניכרים היטב בשתי היצירות. לפסנתר כתב דיקא שתי יצירות רחבות יריעה, מורכבות ותובעניות טכנית, סונאטה (1901) ו"וריאציות, אינטרלוד ופינאלה על נושא של ראמו", (1902), שגם הן מזכירות באופיין את בטהובן ופרנק. יצירה חשובה שחיבר לקרן היא ה"וילנל" לקרן ולפסנתר, אשר לה גם גרסה מתוזמרת. את האופרה "אריאן וכחול הזקן", שעליה עבד משנת 1899 עד 1907, משווים לעיתים קרובות ל"פליאס ומליסנד" של דביסי, בחלקו עקב נקודות דמיון מוזיקליות ובחלקו, משום ששתי האופרות מבוססות על ליבריות מאת מוריס מטרלינק. הבלט האוריינטלי המפואר La Péri משנת 1912 הוא יצירתו הגדולה האחרונה של דיקא. בעשורים האחרונים של חייו, יצא שמו של דיקא כמורה לקומפוזיציה, שהעמיד תלמידים מפורסמים רבים כמו חואקין רודריגו ואוליבייה מסייאן. הוא מת בפריז וקבור, כמו אנשי שם רבים אחרים, בבית הקברות פר לשז. פוליוקט, אוברטורה לתזמורת (1891) סימפוניה בדו מז'ור (1895-96) שוליית הקוסם, פואמה סימפונית (1897) סונטה לפסנתר במי-במול מינור (1899-1900) וריאציות, אינטרלוד ופינאלה על נושא של ראמו, לפסנתר (1899-1902) Ariane et Barbe-bleue (בעברית: אריאדנה וכחול הזקן), אופרה (1899-1907) Villanelle, לקרן ופסנתר (1906) פרלוד מקונן לשמו של היידן, לפסנתר (1909) אטיוד קולי, לזמר ופסנתר (1909) La Péri, בלט (1911) La plainte, au loin, du faune..., לפסנתר (1920) Amours, סונטה לזמר ופסנתר (1924) אלגרו, לפסנתר (1925) Modéré, לפסנתר (1933, פורסם לאחר מותו ב-1936) מדיה וקבצים בנושא פול דיקא בוויקישיתוף פול דיקא, במסד הנתונים הקולנועיים IMDb (באנגלית) פול דיקא, באתר ספוטיפיי פול דיקא, באתר קומפוניסטן דר גגנווארט פול דיקא, באתר AllMusic (באנגלית) פול דיקא, באתר MusicBrainz (באנגלית) פול דיקא, באתר Discogs (באנגלית) פול דיקא, באתר SecondHandSongs פול דיקא, באתר "Find a Grave" (באנגלית) פול דיקא, באתר אנציקלופדיה בריטניקה (באנגלית) פול דוקה (1865-1935), דף שער בספרייה הלאומית
דיוויזיית הפאנצרגרנדיר השישית (בונדסוור)

דיוויזיית הפאנצרגרנדיר השישית (בגרמנית: 6. Panzergrenadierdivision או בקיצור 6. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת בנוימינסטר. הדיוויזיה הוקמה ב-1 בנובמבר 1958. הדיוויזיה נפרשה בשלזוויג הולשטיין ובהמבורג ובסיסה נמצא בנוימינסטר. בימות שלום הייתה הדיוויזיה כפופה להקורפוס הראשון, אולם במקרה של מלחמה הייתה אמורה לעבור תחת פיקוד מפקדת בעלות הברית בשלזוויג-הולשטיין ויוטלנד. לאחר סיום המלחמה הקרה הוחל בתהליך הפירוק של הדיוויזיה, אולם מפקדת הדיוויזיה נותרה על כנה תחת השם "דיוויזיית הפאנצרגרנדיר השישית" עד 30 בספטמבר 1997. אתר המוקדש לדיוויזיה
דיוויזיית הפאנצר השביעית (בונדסוור)

דיוויזיית הפאנצר השביעית (בגרמנית: 7. Panzerdivision או בקיצור 7. PzDiv) הייתה דיוויזיית שריון של הבונדסוור אשר הייתה ממוקמת בדיסלדורף. הדיוויזיה הוקמה ב-1 באוגוסט 1958. היא הייתה חלק מהקורפוס הראשון, ושימשה גם ככוח עתודה של קבוצת הארמיות הצפונית של נאט"ו. היא נחשבה לאחת הדיוויזיות המובחרות ביותר של הבונדסוור, ואף כונתה לעיתים "עמוד השדרה של הצבא הגרמני". רבים מהמפקחים הכלליים של הבונדסוור צמחו בשורות הדיוויזיה. מדיה וקבצים בנושא דיוויזיית הפאנצר השביעית בוויקישיתוף דיוויזיית הפאנצר השביעית
ג'וני וסטון

ג'וני וסטון (באנגלית: Jonny Weston; נולד ב-16 ביוני 1988) הוא שחקן אמריקאי, המוכר בעיקר בשל תפקידו בתור הגולש ג'יי מוריארטי (אנ') בסרט "הגלישה הגדולה במאווריקס" (2012), ובשאר תפקידיו בסרטים "אודות שרי" (2012), "חטופה 3" (2014), "בחזרה לאתמול" (2015), "מורדים" (2015) ו"נאמנים" (2016). ווסטון נולד בצ'ארלסטון, קרוליינה הדרומית. אמו היא מטפלת חינוכית ואביו מנהל תחנת רדיו נוצרית. הופעתו הראשונה על מסך הקולנוע הייתה בשנת 2011 בסרט הקולנוע "כאב שימושי". באותה שנה בתפקידי אורח בסדרות טלוויזיה בהן "Supah Ninjas". בשנת 2012 שיחק בסרט הקולנוע "אודות שרי", בתפקיד ראשי בסרט הקולנוע "הגלישה הגדולה במאווריקס" ובסרט "ג'ון מת בסוף". בשנת 2013 שיחק בסרטים "Sugar" ו"Caroline and Jackie" ובשנת 2014 שיחק בסרט המותחן "חטופה 3" ובסרט הדרמה "קלי וקאל". בשנת 2015 שיחק בסרטי הקולנוע "מורדים", "בחזרה לאתמול" ו"אנחנו החברים שלכם". שנה לאחר מכן שיחק בסרט המדע בדיוני "נאמנים". באותה שנה לוהק לתפקיד בסרט הקולנוע "סקייליין 2" בו שיחק לצד פרנק גרילו. בשנת 2019 שיחק בסרט הקולנוע "בנג'מין" שהוא הסרט האחרון שביים בוב סאגט. מדיה וקבצים בנושא ג'וני וסטון בוויקישיתוף ג'וני וסטון, במסד הנתונים הקולנועיים IMDb (באנגלית) Mueller, Matt (בדצמבר 2012). "Jonny Weston". mattmueller.co.uk. {{cite web}}: (עזרה) Surfing tale gives taste of waves’ allure – The Daily Gazette, The Daily Gazette, ‏5 בספטמבר 2012 Don Coscarelli's 'John Dies At The End' (2012): Two Slackers, An Interdimensional Street Drug, And Wig Monsters - Retro Review - PopHorror, PopHorror, ‏3 בינואר 2022 Betsy Sharkey, Review: 'Taken 3's' Liam Neeson fires up action, and unintended laughs - Los Angeles Times, Los Angeles Times, ‏5 בundefined 2015 THR Staff, The Hollywood Reporter, The Hollywood Reporter, ‏3 באוגוסט 2014 Lokesh Bhardwaj, Project Almanac (2015): What You Should Know If You Are Planning to Watch Project Almanac?, Gizmo Story, ‏6 באוגוסט 2021 Benjamin: The Final Bob Saget-Directed Film - Solzy at the Movies, Solzy at the Movies, ‏1 בundefined 2022
מדורודם

מַדוּרוֹדָם (בהולנדית: Madurodam) היא עיר מיניאטורית הנמצאת בהאג שבהולנד, ובה דגמים, בקנה מידה של 1:25 של אתרים ברחבי הולנד ובהם תעלות, שוק הגבינה של אלקמאר, שדה תעופה, טחנות רוח ועוד. האתר נבנה ב-1952 ומאז ביקרו בו עשרות מיליוני מבקרים. ביקור במדורודם דומה למסע רגלי במרחבים של הולנד, ניתן להציץ אל הערים, הכפרים ואף בפארק השעשועים בו ניתן לצפות במתקנים השונים: ספינת הפירטים, הקרוסלות ורכבות הרים, כולם פועלים רק בגודל מוקטן. החשמלית נוסעת בין בתי העיר, מתחת לגשר בתעלות של אמסטרדם עוברת סירת תיירים, פעמוני הכנסייה מצלצלים, תאורת הרחוב, השווקים, הכיכרות, שולחנות בתי הקפה, המבנים הארכיטקטוניים והמוני האנשים ברחובות. בפארק ניתן לצפות באצטדיון הכדורגל המפורסם של הולנד, הופעה בוונדלפארק, המעבורת שמגיעה לאי טסל. וכן להזמין זוג כפכפי עץ זעירים למזכרת ממפעל הנעלים, על ידי הפעלת המייצג במטבע של יורו אחד. אז משאית (קטנה) תמתין עד שכפכפי העץ הזעירים יהיו מוכנים ותדאג להביאם. ברחבת הכניסה לפארק המיניאטורי מדורודם מוצג לראווה אחד מסמליה הידועים של המדינה, סיפורו של הילד הנס שהפך למיתוס הולנדי. הילד הנס נראה כשהוא סותם את הסכר באצבעו ומציל את העיר משיטפון. עיר המיניאטורות קרויה על שמו של ג'ורג' מדורו, סטודנט יהודי מקורסאו שנלחם, כקצין בצבא הולנד, בפולשים הגרמנים ומת במחנה הריכוז דכאו ב-1945. הוריו של מדורו תרמו את הכסף להתחלת הפרויקט. ב-2 ביולי 1952, מונתה ביאטריקס, אז נסיכה צעירה, לראש העיר מדורודם ונשאה בתפקיד עד הכתרתה למלכה. כיום, נבחר ראש עיריית מדורודם על ידי מועצה בת 25 תלמידים מבתי ספר באזור. דגם שדה תעופה דגם תהלוכה מלכותית בביננהוף של האג דגם כיכר הדאם באמסטרדם דגם טחנת רוח מבט כללי לפארק אתר האינטרנט הרשמי של מדורודם (באנגלית) אתר האינטרנט הרשמי של מדורודם (בהולנדית) מטיילים עם מדריכי מוזה, באתר בואו לסייר בהולנד הקטנה
קרימוב

האם התכוונתם ל... אסלאם קרימוב – נשיאה הראשון של אוזבקיסטן סוליימאן קרימוב – מדינאי ואיש עסקים רוסי-דגסטני קרים קרימוב – מדען טילים סובייטי קרים קרומוב